open-index/open-wikipedia-markdown huggingface dataset:
Неофит VI Цариградски

**Неофит VI Цариградски** — Вселенски патријарх во два наврати, од 1734 до 1740 и од 1743 до 1744 година.

## Живот

Неофит е роден на Патмос, и кога митрополитот на Кајсери бил избран за патријарх под името  Еремија III, тој бил избран да го наследи на местото митрополит во Кајсери. Како митрополит во Кајсери негов поважен ќин било да го возобнови во 1728 година манастиорот на Св. Јован во Кападокија.

Тој бил назначен за патријарх на 27 септември 1734 година поддржан од драгоман од Високата порта, фанариотот Александар Гика. Поради поврзаноста со драгоманот, Големиот везир наредил да го сменат по шестгодишното начелствување, во август 1740 година. Неофит повторно начествувал во кус период од мај 1743 до март 1744 година, и за време на ова начелствување му било наредено од Големиот везир да нема никаков контакт со Александар Гика.

Неговото патријархување не било одбележано со значајни настани и Неофит претежно се занимавал со манастирски прашања. Се допишувал со Никола Цинцендорф, реформаторот на Моравската црква, но не постигнал ништо значајно. По второто начелствување бил протеран на Патмос каде починал во февруари или март 1747 година.

## Наводи

Категорија:Починати во 1747 година
Категорија:Вселенски патријарси
Категорија:Луѓе од Патмос
Кирил II Цариградски

**Кирил II Цариградски** — Вселенски патријарх во три наврати во перидите 1633, од 1635 до 1636 и од 1638 до 1639 година.

Категорија:Починати во 1640 година
Категорија:Вселенски патријарси
Матеј II Цариградски

**Матеј II Цариградски** — Вселенски патријарх во три периоди, кусо во 1596 година, од 1598 до 1602 и неколку денови во 1603 година.

## Живот
Роден е во с. Клиново, Тесалија, во влашко семејство и станал јанински митрополит. Во 1596 година бил избран за патријарх, но изборот не бил признат од страна на Светиот синод бидејќи бил избран без да присуствуваат сите членови, па тка по дваесет денови бил приморан да се повлече и да замине на Света Гора.

Во април 1598 година бил повторно избран за патријарх и на престолот останал сè до јануари 1602 година, кога се вратил на Света Гора. За време на своето патријархување Матеј го префрили патријахалното седиште од црквата Св. Димитриј која се користела од 1597 година во незначајната црква Св. Ѓорѓи во Фанар, каде е до денес. Тој исто така ја канонизирал благословената Филотеја Атинска, која пострадала маченички неколку години претходно во Атина.

Уште еднаш вил прогласен за патријарх во јануари 1603 година мо на престолот останал само седумнаесет денови, најверојатно до неговата смрт, или, според други извори, сè додека не се повлекол на Света Гора каде починал истата година.

## Наводи
__FORCETOC__

Категорија:Починати во 1603 година
Категорија:Вселенски патријарси
Категорија:Влашки свештеници
Категорија:Светогорски монаси
Клиново (Тесалија)

**Клиново** (, *Клино*, до 1957 г. *Κλινοβός*, *Клиновос*) — село во општината Каламбака во округот Трикала, Тесалија, Грција. Пред реформата од 2011 г. било посебна општина (Δήμος Κλεινόβου, *Димос Клинову*), а денес има статус на општинска единица во рамките на Каламбака.

Населението брои 2.301 жители (2001).

## Родени во Клиново
* Матеј II — вселенски патријарх од влашка националност.

## Наводи

Категорија:Каламбака
Категорија:Населени места во Трикала (округ)
Теолепт II Цариградски

**Теолепт II** —  бугарски духовник и вселенски патријарх од 1585 до 1586 г.

## Животопис
Бил внук од брат на паријархот Митрофан III. и најпрвин владикувал како пловдивски митрополит. Иако патријархот Еремија II му помогнал, Теолепт ковал заговор против него, врзувајќи се со Пахомиј II. Со симнувањето на Пахомиј, Теолепт на 16 февруари 1585 г.  бил назначен за вселенски патријарх не негово место и устоличен во март истата година од александрискиот и антиохискиот патријарх.

Во мај 1586 г. бил на обиколка за прибирање средства низ Молдавија и Влашка, кога ѓаконот Никифор (†1596), приврзаник на прогонетиот патријарх Еремија, успеал да го симне од престолот. Никифор служел како месточувар на престолот до април 1587 г., кога е повторно избран Еремија II, иако бил отсутен од Цариград на долго патување низ Украина и Русија. Еремија дознал за неговото преназначување дури во 1589 г. кога бил Молдавија, на пат за Цариград, каде стасал во 1590 г.и го презел престолот. Во меѓувреме со црквата управувал Никифор, со исклучок на десет дена, кога го заменувал ѓаконот Дионисиј (подоцна лариски митрополит, †1611).

По април 1587 г. синодот го помилувал Теолепт и го испратил во Иберија (Грузија) да прибира средства за црквата, која била во долгови. Во 1587 г. Теолепт усвоил печат на манастирот Сумела, но не е познато дали истиот е издаден правно или бесправно. Познато е дека Теолепт на крајот се помирил со Еремија II и дека помагал во управувањето на црквата до 1590 г., но потоа му се губи трагата во историските записи.

Теолепт е послениот патријарх што заседавал со синодот во црквата „Богородица Себлагословена“ пред да биде претворена во џамија (1586). Патријаршијата се преселила во сиромашната црква „Богородица Утешителка“ (подоцна во маалото „Влав-сарај“ — домот на влашкиот господар во Цариград), каде била сместена сè до 1597 г.

## Наводи

Категорија:Вселенски патријарси
Категорија:Православни епископи од 16 век
Категорија:Бугарски свештеници
Еритрозин

**Еритрозинот** е органојодно соединение, дериват на флуоронот. Се користи за боење на храна. Како адитив во храната има Е број 127.

Категорија:Бензоати
Категорија:Органски натриумски соли
Категорија:Соли на карбоксилните киселини
Категорија:Прехранбени бои
ATC код D05

Во ATCvet, оваа подгрупа е наречена "QD05 *Лекови за кератосебореични нарушувања*".

## D05A Антипсоријатици за топикална употреба
::*Во ATCvet, оваа подгрупа е наречена "QD05A Лекови за кератосебореични нарушувања, топикална употреба".*

### D05AA [[Катран]]и

### D05AC [[Антрацен]]ски деривати
:D05AC01 Дитранол
:D05AC51 Дитранол, комбинации

### D05AD [[Псорален]]и за топикална употреба
:D05AD01 Триоксисален
:D05AD02 Метокссален

### D05AX Други антипсоријатици за топикална употреба
::*Во ATCvet, оваа подгрупа е наречена "QD05AX Други лекови за кератосебореични нарушувања за топикална употреба".*
:D05AX01 Фумарна киселина
:D05AX02 Калципотриол
:D05AX03 Калцитриол
:D05AX04 Такалцитол
:D05AX05 Тазаротен
:D05AX52 Калципотриол, комбинации
:D05AX55 Тазаротен и улобетазол

## D05B Антипсоријатици за системска употреба
::*Во ATCvet, оваа подгрупа е наречена "QD05B Лекови за кератосебореични нарушувања, системска употреба".*

### D05BA Псоралени за системска употреба
:D05BA01 Триоксисален
:D05BA02 Метокссален
:D05BA03 Бергаптен

### D05BB [[Ретиноид]]и за третман на [[псоријаза]]
:D05BB01 Етретинат
:D05BB02 Ацитретин

### D05BX Други антипсоријатици за системска употреба
::*Во ATCvet, оваа подгрупа е наречена "QD05BX Други лекови за кератосебореични нарушувања за системска употреба".*
:D05BX51 Деривати на фумарна киселина, комбинации

## Наводи

D05
Неофит II Цариградски

**Неофит II** — грчки духовник и вселенски патријарх во 1602–03 и 1607–12 г.

Роден е во Атина. Од 1597 до 3 април 1602 г. владикувал како атински митрополит, па бил избран за вселенски патријарх на местото на неговиот соперник Матеј II. Следната година е отстранет под обвинение за различни скандали. Првично е протеран на островот Родос, а оттаму во манастирот „Св. Катерина“ на подножјето на Синајската Гора.

На 15 октомври 1607 г. е вратен на престолот и продолжил да ја возглавува патријаршијата пет години. Внимателно ја усогласил управната пракса на црквата и канонските закони со современите потреби и спровел разни мерки со кои ја добро ја снабдил патријаршиската каса. Одржувал врски со западните вадетели како папата Павле V и шпанскиот крал Филип III. Неофит го наговарал шпанскиот крал да појде во крстоносен поход за ослободување на христијаните од Османлиите, одејќи дотаму да направи големи попусти за усвојување на делови римокатоличката доктрина и признавање на приматството на папата. Прозападната политика и изнудувањето средства му донеле многу непријатели, вклучувајќи го александрискиот патријарх Кирил II (Кирил Лукарис), кој издејствувал да се симне Неофит и го наследил како привремен патријарх Кирил I во октомври 1612 г. Во прво време намерата била Неофит да се протера повторно на Родос, но наследникот Тимотеј II го спречил неговото прогонство, како негов близок заштитник.

Погребан е на островот Халки (Хејбелиада) кај Цариград.

## Наводи

Категорија:Вселенски патријарси
Категорија:Грчки свештеници
Категорија:Луѓе од Атина
Категорија:Починати во Истанбул
Рафаил II Цариградски

**Рафаил II** — грчки духовник и вселенски патријарх од 1603 до 1607 г.

## Живот
Владикувал како митимнски митрополит, па во март 1603 г. е избран за вселенски патријарх. Се зафатил за уредување на многу црковни работи и издал бројни посланија. Судирите со неговиот претходник, Неофит II, предизвикале многу проблеми во црквата. Александрискиот патријарх Кирил II (Кирил Лукарис) во писмо до ираклискиот митрополит Дионисиј, напишал дела „*... Рафаил владееше со Патријаршијата како тиранин повеќе од четри години ...*“.

Рафаил пројавувал интерес за повторно обединување со Католичката црква и водел тајни преписки со папата. Останал на престолот до октомври 1607 г., кога бил принудно симнат од султанот Ахмед I и доживеал насилна смрт во прогонство.

## Наводи
__FORCETOC__

Категорија:Вселенски патријарси
Категорија:Православни епископи од 17 век
Џамија Чинили

**Џамија Чинили** () или **џамија Махпејке́р Ќосем Валиде́ Султа́н**  — џамија која се наоѓа во Истанбул, Турција.

## Местоположба

Џамијата се наоѓа на азиската страна на градот Истанбул, во населбата Усќудар.

## Историја

Џамијата била изградена од страна на архитектот Коџа Касим Ага, еден од најблиските соработници на Мимар Синан. Муслиманскиот храм бил изграден во османлиски стил по наредба на Ќосем султан. Изградбата започнала во 1638 и траела две години. Внатрешноста е одликувана со раскошни плочки од Изник, од каде доаѓа и името на самата џамија (Çinili-плочки). Во дворот на џамијата се наоѓа затворена фонтана. Покрај тоа, комплексот вклучува медреса, киоск и амам.

Џамијата била реновирена во 1938 и 1965 година.

## Надворешни врски

Категорија:Џамии во Усќудар
Категорија:Архитектура од 17 век
Пахомиј II Цариградски

**Пахомиј II Цариградски** — Вселенски патријарх во периодот од 1584 до 1585 година. Понекогаш се смета за узурпатор на престолот.

## Живот

Од изворите во  век се стекнува негативен впечаток за Пахомиј: за него се зборува како за „расколник“ од псевдоавторот Доротеј и Ленотиј Евстракиј  запишал дека тој „нанел немерлива тага над христијаните“.

Пахомиј по потекло бил од Лезбос.  Бил човек со солидно образование, учител по филозофија и математика на султанот Мехмед III. Околу 1580 година тој станал ректор во патријахалната црква во Цариград. Околу 1583 или 1584 година, благодарение на поддршката од неговиот брат, кој бил богат трговец, тој си го купил местото метрополит Кајсерски. Сепак, патријархот Еремија II, кој како патријарх имал право да го одобри секое назначување за митрополит, одбил да го потврди и благослови.

Пахомиј предводел група на грчки прелати кои се обиделе да го расчинат Еремија, обвинувајќи го за поддршка на востаниците против Османлиското царство, дека покрстил муслиман и дека се допишувал со папството.  Еремија II бил уапсен и тепан, по што следеле три судења: првото обвинување не било докажано, но последното довело до негова смена на 22 февруари 1584 година. Со лична улога на султанот Мехмед III, Пахомиј бил назначен за патријарх. Назначувањето не се должело на личните врски на Пахомиј со султанот, туку на ветувањето дека ќе ја зголеми даночната исплата на црквата кон Османлиите.

За време на неговото патријархување, се одржал синод во Цариград на кој присуствувал и патријархот Ерусалимски Софрониј IV, кој го осудил грегоријанскиот календар и го протерал претходниот патријарх Еремија II, за кого утврдиле дека не се спротивставил доволно на новиот календар.

Истите епископи се обиделе да го расчинат Пахомиј, нудејќи му на султанот Мурат III огромна сума од 40.000 флорини. Султанот сепка ја добил истата сума на пари од пријателите на Пахомиј и го оставил да патријархува. Пахомиј останал непопуларен меѓу христијанското население, поради неговите ветувања за зголемување на годишните давачки кон Османлиите, пари кои се собирале од православните верници, кои одбиле да помогнат. За да ги обезбедипарите Пахомиј почнал да го распродава црковниот имот, но не успела да ја обезбди ветената сума. Пахомиј исто така не успеал да се справи и со таковната полемика спроведувана против него од страна на ѓаконот на Еремија II, Никифор, кој неговиот избор го сметал за нелегален. Конечно Пахомиј бил расчинет на состанок на прелатите на 26 или 27 февруари 1585 година, и султанот не се противел на одлуката на синодот. Пахомиј  бил наследен од  патријархот Теолепт II, кој се здружил со него во обидот  за расчинување на Еремија II претходната година.

Година подоцна на Пахомиј бил ослободен од обвиненијата и бил испратен да собира донации во Египет и Кипар. За време на своите патувања Пахомиј бил обвинет за неморално однесување, и се вратил во Цариград, каде работел и продолжил да предизвикува проблеми. На крај бил протееран во Влашко, каде и починал.

## Наводи
__FORCETOC__

Категорија:Православни епископи од 16 век
Категорија:Вселенски патријарси
Категорија:Грци од 16 век
Категорија:Луѓе од Лезбос
Труење со арсен

**Труењето со арсен** е медицинска состојба предизвикана од зголемено количество на арсен во организмот. Студија од 2007 година открила дека над 137 милиони луѓе во повеќе од 70 држави се веројатно погодени од труење со арсен од водата за пиење.

## Знаци и симптоми
Први симптоми кои се јавуваат при труење со арсен се главоболка, конфузија, тешка дијареа и поспаност. Краен резултат од труењето со арсен е кома и смрт.

## Дијагноза
Дијагнозата на труењето се поставува со определување на концентрацијата на арсен во крв, урина, коса и нокти.

## Третман
Димеркапролот и димеркаптосукцинска киселина се хелирачки агенси кои се користат при акутно труење со арсен.

## Наводи

Категорија:Арсен
Категорија:Токсикологија
Категорија:Биологија и фармакологија на хемиските елементи
Бурмали џамија (Истанбул)

**Бурмали џамија** () — џамија која се наоѓа во Истанбул, Турција.

## Местоположба

Џамијата се наоѓа во населбата Фатих во Истанбул.

## Историја

Џамијата била изградена во 1550 година од страна на Емин Нурети ефенди, кадиаскер на Египет. Името Бурмали (спирала) го добила според спиралното минаре, архитектонски стил кој бил преземан од Селџуците. Џамијата нема купола, туку има терм кој е изграден со четири византиски столбови. Невообичаено, влезот во џамијата не се наоѓа во центарот зад столбовите.

Џамијата долго време се користела како работилница. За верниците била повторно отворена во 1955 година, кога била и реновирена..

## Наводи

## Надворешни врски

Категорија:Џамии во Фатих
Категорија:Архитектура од 16 век
ATC код D03

## D03A [[Цикатризант]]и

### D03AA Масти со масло од црн дроб на [[бакалар]]

### D03AX Други цикатризанти
:D03AX01 Кадексомер јод
:D03AX02 Декстраномер
:D03AX03 Декспантенол
:D03AX04 Калциум пантотенат
:D03AX05 Хијалуронска киселина
:D03AX06 Бекаплермин
:D03AX09 Криланомер
:D03AX10 Еноксолон
:D03AX11 Натриум хлорит (тетрахлородекаоксид)
:D03AX12 Троламин
:D03AX13 Кора од бреза
:D03AX14 Херба од Centella asiatica
:QD03AX90 Кетансерин

## D03B Ензими

### D03BA Протеолитички ензими
:D03BA01 Трипсин
:D03BA02 Клостридиопептидаза
:D03BA03 Бромелаини
:D03BA52 Колагеназа, комбинации

## Наводи

D03
Nintendo

**Nintendo** (се изговара: *Нинтендо*) — име на јапонската фирма што се занимава со производство на играчки конзоли и издавачка дејност како: играчки карти, игри на плоча, видеоигри, анимирани филмови, стрипови. Оваа компанија е основана во 1889, и нејзината главна дејност била производство на карти за играње за јапонската игра Ханафуда. Дури во 1977 Нинтендо ја развива својата прва конзола, додека во 1980-тите Нинтендо почнува да основа аркадни видеоигри кој се играле за парички или жетони.

## Производи
### Аркадни игри
Компанијата Нинтендо се обидела во производството на аркадни игри во раните 1970-ти, како насока во својата стратешки цел да се пробие на пазарот за видеоигри кој станале популарни во САД. Нинтендо дури и денес произведува аркадни игри. Дел од аркадните игри на Нинтендо се:

* Othello (1978)
* Sheriff  (1979)
* Space Firebird (1980)
* Radar Scope (1980)
* ''Donkey Kong''  (1981)
* *[[Donkey Kong Jr.]]* (1982)
* Donkey Kong 3 (1983)
* Mario Bros
* Legend of Zelda

### Game & Watch
Game & Watch е името за низа длавновни играчки нонзоли кој излегле во раните 1980-ти, а користеле екран од монохроматски течен кристал (LCD). Овие длановни игри имале само една игра, и имаше едноделен или дводелен дисплеј во различни големини: silver&gold, wide screen, multiscreen (дводелен дисплеј), tabletop (за маса), panorama, superscreen, crystal screen, micro vs system, miniclassics. Овие игри биле популарни сè до излегувањето на длановната конзола Gameboy.

* Список на игри во silver&gold формат
* Список на игри во wide screen формат
* Список на игри во multiscreen формат
* Список на игри во tabletop формат
* Список на игри во panorama формат
* Список на игри во superscreen формат
* Список на игри во crystal screen формат
* Список на игри во micro vs system формат
* Список на игри во miniclassics формат

### Играчки конзоли

* Color TV Game (1977) — прва конзола
* NES (Nintendo Entertainment System) 1987 — (најпродаваната конзола на Нинтендо)
* NES 2
* AV Famicom
* Super Nintendo Entertainment System - SNES 
* Virtual Boy
* Nintendo 64
* GameCube
* Panasonic Q
* iQue
* Nintendo Wii
* Wii U

### Длановни играчки конзоли

* Game Boy
* Game Boy Color
* Game Boy Light
* Game Boy Advance
* Game Boy Advance SP
* Nintendo DS
* Game Boy Micro
* Nintendo 3DS

### Софтвери

* The Legend Of Zelda
* Mario Bros
* Pokemon
* Metroid
* Animal Crossing Wild World
* Earthbound
* Wave Race
* F-Zero
* Donkey Kong
* Pikmin

### Филмови и цртани серијали

* Цртани серијал Pokemon
* Цртани серијал Mario Bros
* Цртани серијал Legend of Zelda
* Филм Super Mario bros
* Цртани серијал Kirby

## Надворешни врски
* Официјалната страна на Нинтендо
*gameandwatch.com 
* Све за Нинтендо

Категорија:Играчки конзоли

Категорија:Производители на играчки од Јапонија
Рударство

**Рударство** — стопанско-индустриска гранка што се занимава со испитување и исцрпување на сите видови рудни лежишта како и начините за нивна рационална експлоатација. Преку ископувањето на различните видови на метални и неметални руди и минерали, рударството претставува единствената и најзначајната дејност која со основни суровини за производство ги снабдува индустријата, градежништвото и други стопански гранки.

## Историско и стопанско значење
Рударството спаѓа меѓу најстарите човечки дејности и потекнува уште од праисториско време. Првите и најстари развојни фази и периоди на човековата историја и општество како што се железното, бронзеното и бакарното време се должат токму на пронаоѓањето, ископувањето и обработката на метални руди од кои потоа се изработувани разни алати и орудија. Поради извонредно големото значење на рударството како клучна дејност за стопанскиот, техничко-технолошкиот и научниот развој неговото значење во сеопштиот развиток на човештвото е поврзано и со сите подоцнежни историски периоди и пронајдоци како колонијализмот, индустриската револуција, јадреното оружје итн. Поради својата клучна улога во обезбедувањето на основните суровини и енерегенси за производството во индустријата, градежништвото, електростопанството, сообраќајот и комуникациите, рударството и во денешно време е една од најзначајните дејности за функционирањето на целокупната економија, стопанскиот раст на државите како и за непреченото и нормално одвивање на секојденвниот живот на луѓето.

## Ископување
Рудните наоѓалита се експлоатираат по следниве постапки:

# Истражување и извидување за утврдување на местоположбата, големината и вредноста на лежиштата
# Проценка на ресурсите со математички пресметки за количината и класата
# Изготвување на претпроектна студија со цел да се утврди теоретската стопанска корист од рудникот. Со ова се одредува дали треба да се вложува во понатамошни истражувања и се востановуваат главните ризици што би произлегле од тоа.
# Изготвување на проектна студија за финансиската исплатливост, техничката изводливост и финанскиските и техничките ризици. Во овој момент се решева дали проектот треба да оди понатаму или да се напушти. Тука спаѓа планирање на рудникот со моделирање на искористливиот дел, металуршките процеси, пазарната побарувачка и вредност на рудата, трошоците на инженерските и техничките работи и инфраструктурата, финансиските услови и анализа на животниот век на рудникот.
# Проценка на влијанието врз животната средина
# Градежни работи, постаување на инфраструктура и вградување на опрема
# Работа со рудникот (експлоатација)
# Рехабилитација на земјиштето за негова поинаква употреба во иднина

## Рударството како тема во уметноста и во популарната култура
* „Копање злато“ (англиски: *Mining for Gold*) - песна на американската група Каубој џанкис (*Cowboy Junkies*) од 1988 година.
* „Златниот рудник“ (англиски: *The Gold Mine*) — песна на американската рок-група Мит папетс (*Meat Puppets*) од 1982 година.

## Наводи


Категорија:Стопанска геологија
Категорија:Безбедност и здравје при работа
Григориј IV Цариградски

**Григориј IV** — Вселенски патријархво период од два месеци 1623 година.

## Живот

Пред да биде избран за патријарх Григориј IV бил митрополит во Амасија. Во периодот на неговиот избор, тој бил стар и не гледал со едното око, па така го добил прекарот *слепецот од Амасија*.

Неговото кусо начелствување не се смета за прдолжение на судирот меѓу оние кои го поддржувал прокалвинистичкиот патријарх Кирил I, кој бил поддржан пак од холандскиот и англискиот амбасадори, и противниците кои пак биле поддржани од францускиот, австрискиот и венецискиот амбасадори во Цариград. Вторите биле поуспешни и го убедиле Големиот везир да го расчини Кирил на 12 април 1623 година и на негово место да го назначи слепиот и стар Григориј IV. Митрополитите и епископите не биле задоволни со изборот на Григориј IV, кој бил неканонски избран од Светиот синод. Па така на 18 јуни 1623 година Светиот синод го расчинил Григориј IV и официјално го избрале Антим II за патријарх.

По смената, Григориј IV бил протеран на островот Родос. Датумот на неговата смрт останува непознат.

## Наводи

Категорија:Вселенски патријарси
Категорија:Родени во 16 век
Категорија:Починати во 17 век
Категорија:Православни епископи од 17 век
Категорија:Симонија
Дилмен

**Дилмен** () — општина во округот Косфелд, Северна Рајна-Вестфалија, Германија.

## Географија
Сместена е во јужниот дел на Минстерскиот крај, помеѓу реката Липе на југ, ридскиот венец Баумберге на север и реката Емс на исток. Јужно од Дилмен се наоѓа областа Рур.

### Населени места
Со реформите на месната управа во 1975 г. општината Дилмен опфаќа следниве 7 населени места, наведени со нивното население во јули 2012 г.

Мерфелд првпат се споменува во 890 г., а влегол во состав на Дилмен во 1975 г.
Роруп првпат се споменува во 1050 г., а влегол во состав на Дилмен во 1975 г.

## Историја
Местото првпат се споменува како Дулмени (*Dulmenni*) во 889 г. како метох на Верденската опатија. Стекнал градски права во 1311, а во 1470 г. се зачленил во Ханзата. Бил дел од Епископското Кнежевство Минстер сè до медијатизацијата во 1803 г. За кратко бил во рацете на династијата Круј, па во 1811 г е преземен од Французите. По поразот на Наполеон, Дилмен влегол во Прусија, во состав на покраината Вестфалија.

За време на Втората светска војна, рафинеријата во Дилмен станала мета на бомбардирање од  сојузничките воздухопловни сили, во кое се иништени 90% од градот. Дилмен е обновен по по војната, а во 1973 г. населението достигнало 20.000 жители. Во 1975 г. станал општина, и кон него се припоени селата Роруп, Мерфелд, Хидингзел, Булдерн, Хаусдилмен и Кирхшпил.

[мини|250п|Капелата „[Јован Непомучки|Св. Јован Непомучки“ во Хидингзел]]
мини|исправено|Калуѓерската кула во Дилмен

## Збратимени градови
Дилмен е збратимен со следниве градови:

* Фербелин, Германија
*  Шарлевил-Мезјер, Франција

## Сообраќај
До Дилмен се стасува по автопатот A43 и железничката линија Есен-Ване-Ајкел-Минстер и железницата Дортмунд-Енсхеде. Најблизок аеродром е Минстер/Оснабрик во Гревен и Диселдорф.

## Познати личности
### Родени во Дилмен
* Ана Катерина Емерих (1774-1824) — блажена калуѓера и мистик
* Франка Потенте (р. 1974) — глумица
* Јирген Дројс (р. 1945) — пејач и музичар
* Хартмут Сурман (р. 1963) — роботичар

### Живееле во Дилмен
* Клеменс Брентано — писател, живеел тука од 1819 до 1824 г.
* Франц фон Папен — канцелар на Германија, живеел тука од 1918 до 1930 г.

## Наводи

## Надворешни врски

* Општински портал на Дилмен 
* Летен портал на Дилмен  
* Зимски портал на Дилмен  

Категорија:Градови во Северна Рајна-Вестфалија
Категорија:Косфелд (округ)
Категорија:Ханза
Категорија:Вестфалија (покраина)
Тимотеј II Цариградски

**Тимотеј II** — грчки духовник вселенски патријарх од 1612 до 1620 г.

## Живот
Роден во Бандрма, на јужната страна на Мраморното Море. На 28 февруари 1601 г. станал патраски митрополит и се задржал на службата сè до неговото избирање за вселенски патријарх. Впрочем, по симнувањето на Неофит II во октомври 1612 г., на чело на Цариградската патријаршија привремено застанал александрискиот патријарх Кирил III (Кирил Лукарис) во улога на месточувар. Самиот Кирил дошол блиску да биде избран за патријарх, но не успеал поради противењето на четири митрополити, кои сметале дека треба се избере еден од нив. Тимотеј ја возглавил патријаршијата На крајот од октомври или почетокот на ноември со помош од султанот, под ветувањето дека ќе ја зголеми давачката за Високата порта на 8000 гроша годишно.

Тимотеј останал силен противник на Кирил, кого го протерал на Света Гора. Подоцна издејствувал и негово апсење, но овој успеал да пребегне назад во Александрија. Покрај тоа, Тимотеј јавно го прозвал Кирил под обвинение дека е лутеранец.

Сепак, непријателството кон Кирил не се должело на Тимотеевата здруженост со неговите непријатели, католиците, кои биле противници на Кириловата поддршка за протестантството. Самиот Тимотеј исто така бил антикатолик, иако во 1615 г. му испратил писмо на папата Павле V во кое го признава неговото врховенство, но без официјално да прогласи призвраншитво и потчинетост.

Во 1614 г. Тимотеј ја обновил и проширил малата црква „Свети Ѓорѓи“ во цариградската населба Фенер (Фанар) — седиште на патријаршијата од 1601 г.

Починал на 3 септември 1620, или, според други извори во март 1621 г. Своевремено кружеле гласини дека бил отруен на вечерата приредена од холандскиот амбасадор, кој го поддржувал Кирил, но за ова нема докази.

## Наводи
__FORCETOC__

Категорија:Вселенски патријарси
Категорија:Православни епископи од 17 век
Категорија:Грчки свештеници
Категорија:Починати во Истанбул
Категорија:Родени во непозната година
Категорија:Починати во 1620 година
Цисплатин

**Цисплатин** — лек кој се користи во хемотерапија.

Се употребува при некои видови на рак: саркоми, ситноклеточен карцином на белите дробови, лимфоми. Несаканите ефекти вклучуваат: нефротоксичност, невротоксичност, гадење, повраќање и др.

Категорија:Соединенија на платината
Категорија:Нефротоксини
Категорија:Бионеорганска хемија
Категорија:Неопходни лекови според Светската здравствена организација
Категорија:Комплексни соединенија
Широка Л’ка

**Широка Л’ка** () — село во Јужна Бугарија,  сместено во општина Смољан, Смољанска област. Прогласено е за архитектурен и фолклорен резерват и лежи во средниот дел на планините Родопи. Оддалечено е 23 км северозападно од регионалниот центар Смољан, 16 км од Пампорово и 22 км југоисточно од Девин. Има население од 386 жители (2022).

Доминантна и традиционална религија во селото е православието. Местото лежи на 1050 м надморска висина, а градоначалник е Васил Седјанков. Постои од 17 век, а го основале Бугарите кои бегајќи од Отоманците нашле засолниште тука, за да не бидат исламизирани.

## Надворешни врски
* Центар за информации на селото 
* Широка Лака на Journey.bg
* Галерија на селото
* Фолклорен резерват

Категорија:Села во Бугарија
Категорија:Туризам во Бугарија
Црква „Св. Никола“ - Балин Дол

**Свети Никола** — главна селска црква во гостиварското село Балин Дол, Македонија.

## Местоположба

Црквата се наоѓа на самиот крај на селото, на мала издигнатина на подножјето на планината Сува Гора. Околу црквата се наоѓаат селските гробишта.

## Историја

Црквата била изградена околу 1870-тите години како што запишал истражувачот Јован Трифуноски, но според натписот на самиот ѕид при влезот во црквата, истата е подигната во 1853 година.

На местото на сегашната црква постоела мала црковна зграда.

Во 1995 година црквата е возобновувана и реновирана, а во нејзиниот двор е изградена и зграда со трпезарија и помошни простории. Црквата била осветена на 1 јуни 1997 година.

## Галерија


Податотека:Гробишта во Балин Дол 2.jpg|Селските гробишта
Податотека:Црква „Св. Никола“ - Балин Дол 10.jpg|Чешма
Податотека:Црква „Св. Никола“ - Балин Дол 11.jpg|Воздушен поглед
Податотека:Црква „Св. Никола“ - Балин Дол 2.jpg|Натпис кај главниот влез
Податотека:Црква „Св. Никола“ - Балин Дол 3.jpg|Ниша над главниот влез
Податотека:Црква „Св. Никола“ - Балин Дол 4.jpg|Споредниот влез
Податотека:Црква „Св. Никола“ - Балин Дол 5.jpg|Апсидата
Податотека:Црква „Св. Никола“ - Балин Дол 6.jpg|Помошни објекти
Податотека:Црква „Св. Никола“ - Балин Дол 7.jpg|Поглед на црквата
Податотека:Црква „Св. Никола“ - Балин Дол 8.jpg|Камбанаријата
Податотека:Црква „Св. Никола“ - Балин Дол 9.jpg|Помошниот објект
Податотека:Црквата „Свети Никола" во село Балин Дол.jpg|Поглед на црквата
Податотека:Гробишта во Балин Дол.jpg|Селските гробишта


## Поврзано
* Гостиварско архијерејско намесништво
* Гостиварска парохија
* Балин Дол

## Наводи

## Надворешни врски

Балин Дол
Категорија:Балин Дол
Бомбашки напад во Истанбул (2016)

**Бомбашкиот напад во Истанбул** — самоубиствен напад кој се случил на 12 јануари 2016 година на плоштадот Султанахмед во Истанбул, Турција, во околу 10:20 часот. Нападот резултирал со 11 жртви, вклучувајќи го и напаѓачот Набил Фадил, како и 15 повредени.

Бомбашот самоубиец Набил Фадил бил по потекло од Сирија, роден во 1988 година и член на Исламска држава (ИДИЛ).

## Нападот

Нападот го извршил сириски бомбаш, кој се разнел во непосредна близина на група туристи на плоштадот Султанахмет, пред обелискот на Теодосиј во непосредна близина од влезот на Сината џамија.

Според изворите на медиумите, од вкупно 10 жртви, 9 биле германски туристи додека 1 бил перуански. Од повредените 15 туристи, 6 се Германци, 1 Норвежанец, 1 Перуанец и Јужнокореец.

## Реакции

Турскиот претседател Реџеп Таип Ердоган го осудил терористичкиот инцидент во Истанбул додека турскиот премиер Ахмет Давутоглу веднаш свикал итен безбедносен состанок со клучните министри и функционери.

## Наводи

Категорија:Фатих (Истанбул)
Категорија:Турција во 2016 година
Категорија:Терористички напади во Турција во 2016
Категорија:Историја на Истанбул (1923-денес)
Жеравна

**Жеравна** е село во централниот дел на источна Бугарија, дел од општината Котел, Сливенска област. Селото, сместено во мала долина подножјето на Стара Планина, е архитектонски резерват од национално значење и се состои од повеќе од 200 дрвени куќи од Отомански стил (XVIII и XIX век), како туристичко одредиште кое се равива со голема брзина.

Селото е основано помеѓу 12-ти и 14 век со тенденција да стане културен и занаетчиски центар во 18 век. Како што месното население се збогатуваше, архитектонски изглед на селото била обликувана со еднокатни или двокатни дрвени куќи опкружени со ѕидови од камен и улички со калдрма.

Популарни места во селото ја вклучуваат куќата-музеј на трговецот Руси Чорбаџи од почетокот на 18 век, потоа црквата Св.Никола осветена во 1834 година која содржи икони од 18 и почетокот на 19 век, куќата-музеј на познатиот писател Јордан Јовков роден во 1880 година, уметничка галерија која била училиште во тоа време и куќата-музеј на учителот Сава Филатеров.

Во септември 2005 година селото има население од 460. Жеравна е на 579 метри надморска височина.

## Галерија

File:Bulgaria-Zheravna-01.jpg
File:Bulgaria-Zheravna-02.jpg
File:Bulgaria-Zheravna-03.jpg
File:Bulgaria-Zheravna-04.jpg
File:Bulgaria-Zheravna-05.jpg
File:Carpets-from-Zheravna.jpg
File:Zheravna - Yovkov.JPG


Категорија:Села во Бугарија
Категорија:Туризам во Бугарија
Торемехија

**Торемехија** — општина сместена во покраината Бадахос, Екстремадура, Шпанија. Според пописот од 2006 година (Национален статистички институт (INE)), општината има население од 2.184 жители.

Категорија:Општини во Бадахос
Бременосна категорија

**Бременосна категорија** претставува проценка на ризикот од штетното дејство на лековите врз фетусот, доколку се користи како што е наведено од страна на мајката за време на бременоста.

## САД
FDA има изработено список на категоризирање на лековите кои се користат во бременоста во следниве групи:

Категорија:Физиологија
Трасиера

** Трасиера** — општина во покраината Бадахос, Екстремадура, Шпанија. Според пописот од 2014 година, општината има население од 659 жители.

## Месни прослави

**Слава на Пресветиот Христос Сокорски* или *Слава на Манолетите*, 20 април.
*Свети Исидор Лабрадорски, 15 мај
*Свети Антонио Падовски, 13 јуни
**Покровителски слави* Света Марта, 29 јули.
**Слава на Лакетијас*, 1 ноември.

## Наводи

## Надворешни врски
*

Категорија:Општини во Бадахос
Трухиљанос

**Трухиљанос** () — општина во покраината Бадахос, Екстремадура, Шпанија. Општината има население од 1.408 жители.

## Надворешни врски
*Official website 
*Profile 

Категорија:Општини во Бадахос
Голомбар

**Голомбар** или **Голумбар** (, *Тулубари*) — планина во Драмско, Егејска Македонија. По неа минува границата меѓу општините Драма и Бук. Највисок врв е Коџа, со 1.117 метри. Други врвови се Караѓоз (1.055 м) и Рахишта (1.009 м). Сместена е меѓу планините Боздаг на северозапад и Урвил на југоисток.

Името на планината доаѓа од *голѫбъ* („гулаб“) и подоцнежната наставка -ар. За архаичното потекло на името сведочи и зачуваниот носен изговор на јусот.

## Наводи

Категорија:Родопски планински предел
Категорија:Планини во Егејска Македонија
Категорија:Драма (општина)
Категорија:Бук
Саинос

**Саинос** — општина во југозападниот агол на покраината Бадахос, Екстремадура, Шпанија. Се наоѓа во близина на границата со Португалија.

Според пописот од 2014 година, општината има население од 2.864 жители.

## Наводи

## Надворешни врски
*

Категорија:Општини во Бадахос
Манастир „Пресвета Богородица Мавровска“

**Пресвета Богородица Мавровска** или **Мавриотица** (, *Панагија Мавриотиса* или *Μεσονησιώτισσα*, *Месонисиотиса*) — православен манастир кај Костур, Егејска Македонија. Ова е поранешен Македонски манастир, изграден во времето на Охридската архиепископија, кој денес ѝ припаѓа на Костурската епархија на Цариградската патријаршија. Во 1924 г. манастирската црква и параклисот „Св. Јован Богослов“ се прогласени за споменици на културата.

## Географија
Манастирот е сместен 3 км источно до градот Костур, на крајот на Костурскиот Полуостров. Преку Костурското Езеро се наоѓа селото Маврово, по кое е наречен.

## Историја
Црквата е изградена во X век, а живописот во неа е насликан во XIII. Се верува дека е изградена од царот Алексиј I Комнин (влад. 1081-1118) на местото каде војсководецот Георги Палеолог ги заобиколил и поразил Норманите, кои нападнале во 1083 г.

Манастирот најпрвин се нарекувал Средоостровски. На почетокот на XVII век е преименуван во „Крпенички“ (т.е. „Богородица Крпеничка“) по блиското село Крпени. а некаде од средината до крајот на истиот век го добил денешното име, по селото Маврово на спротивниот брег.

Особено забележителна е сцената „Страшниот суд“. Резбаната влезна врата исто така е од X век.

## Литература
* Γούναρης, Γεώργιος Γ. Η Παναγία Μαυριώτισσα της Καστοριάς, Θεσσαλονίκη, 1993.

## Галерија

Bogoroditsa Mavriotissa fresco narthex.jpg|Фреска во нартексот
Bogoroditsa Mavriotissa entrance.JPG|Влез во црквата
Bogoroditsa Mavriotissa fresco-1.JPG|Богородица на фреска
Bogoroditsa Mavriotissa fresco-2.JPG|Сцени од житието на Богородица
Saint Sisoes Fresco in Saint John Theologian Mavriotissas Church 2 1552.jpg|Свети Сисој во параклисот „Свети Јован Богослов“ (1552)


## Наводи

## Надворешни врски

*  

Категорија:Манастири во Костур (општина)
Категорија:Манастири во Костурската епархија
Категорија:Споменици на културата во Костур
ATC код M05

## M05B Лекови кои влијаат на коскената структура и минерализација

### M05BA [[Бисфосфонат]]и
:M05BA01 Етидронска киселина
:M05BA02 Клодронска киселина
:M05BA03 Памидронска киселнина
:M05BA04 Алендронска киселина
:M05BA05 Тилудронска киселина
:M05BA06 Ибандронска киселина
:M05BA07 Риседронска киселина
:M05BA08 Золедронска киселина

## Наводи

M05
Саламеја де ла Серена

**Саламеја де ла Серена** — општина во покраината Бадахос, Екстремадура, Шпанија. Според пописот од 2014 година, општината има население од 3.797 жители.

Саламеја е местото каде се одвива претставата, „Градоначалникот на Саламеја“.

Од поважни знаменитости: канчо роано, дестилеријата, и црквата наречена „Христос.“  Постои мало село во близина наречено Досенарио.

## Слави и прослави

Во Саламеја де ла Серена се слават слави наречени Ромерија, како и прославата Свети Кристобал.

## Поврзано
*Ла Серена

## Наводи

## Надворешни врски
*

Категорија:Општини во Бадахос
Црква „Св. Троица“ - Герман

**Црква „Св. Троица“ - Герман** — главна селска црква во селото Герман. Се наоѓа во центарот на селото, заедно со другите селски установи, без други куќи наоколу. Околу нејзе се наоѓаат и стари гробишта.

## Историја

Црквата била изградена во 1930-тите години. Црквата се наоѓа во лоша состојба поради влагата. Иконите во внатрешноста се видливо оштетени, како и внатрешните ѕидови, кои не се насликани со фрески.

Порано, околу црквата имало стари гробишта за кои не се знае кога и како се настанати.

## Галерија


Податотека:ЕкспедицијаРанковце92.jpg|Предната страна на црквата
Податотека:ЕкспедицијаРанковце93.jpg|Самиот влез на црквата
Податотека:ЕкспедицијаРанковце94.jpg|Задната страна на црквата
Податотека:ЕкспедицијаРанковце95.jpg|Задната страна на црквата
Податотека:ЕкспедицијаРанковце96.jpg|Страничен поглед на црквата заедно со дел од гробиштата
Податотека:ЕкспедицијаРанковце97.jpg|Камбанаријата на црквата
Податотека:ЕкспедицијаРанковце89.jpg|Црквата и другите установи во центарот на Герман


## Поврзано

* Кривопаланечко архијерејско намесништво
* Герман

## Наводи

## Надворешни врски

Категорија:Герман (Кривопаланечко)
Герман
Торемајор

**Торемајор** — општина во покраината Бадахос, Екстремадура, Шпанија. Според пописот од  2005 година (Национален статистички институт (INE)), општината има населени од 1020 жители.

Категорија:Општини во Бадахос
Градски дом (Виена)

мини|исправено=1.35|Градскиот дом 
**Градски дом** () — градба во Виена, седиште на градоначалникот и градскиот совет. Воедно ова е управа и собрание (ландтаг) на сојузната покраина Виена.

## Историја
Зданието е дело на Фридрих фон Шмит и е изградено во неоготски стил помеѓу 1872 и 1883 г. На врвот од кулата стои статуата наречена *Ратхаусман* („Градодомец“), еден од симболите на Виена. Пред домот се протега големиот парк Ратхауспарк, наречен по зградата.

Во градскиот дом е сместен и историскиот ресторан „Винер Ратхаускелер“ (*Wiener Rathauskeller*, Виенска градодомна визба). Се состои од неколку барокни сали и нуди традиционални деликатесни закуски на гала-вечери.

## Обновувања
На 27 септември 2012 г. започнало обновувањето на објектот, предвидено да трае до 2023 г. со цена од 35 милиони евра. Работата е поделена на 11 фази и покрива простор од . Во 2000 г. свечено се отворени необарокниот салон „Цирер“  и преуредената сала „Ланер-Лехар“ со тавански живопис од германскиот сликар на оптички мамки Рајнер Марија Лацке.

## Галерија

Wien ratusz 1.jpg|Страничен поглед
Festsaal Rathaus Vienna 2007.jpg|Главна свечена сала
Rathaus Vienna Eistraum 2005 Nightshot.JPG|Украсно осветлување
Wiener Rathaus 2007 Detail a.jpg|Дел од кулата


## Наводи

## Надворешни врски

* Градски дом - Виена
* Градски дом - Виена  — Завод за државни споменици
* Градска управа на Виена

Категорија:Згради и градби во Виена
Виена
Пржински договор

**Пржински договор** — договор потпишан помеѓу водачите на четирите најголеми политички партии во Македонија за разрешување на политичката криза во Македонија.

## Заднина

## Преговори

## Потписници
Пржинскиот договор бил потпишан од водачите на четирите најголеми политички партии во Македонија:
*Никола Груевски - ВМРО-ДПМНЕ
*Зоран Заев - СДСМ
*Али Ахмети - ДУИ
*Мендух Тачи - ДПА

## Содржина на договорот

* На 1 септември 2015, СДСМ ќе се врати во парламентот, како што е утврдено во втората алинеја на член 6 од Договорот од 2 јуни.
* На 20 октомври 2015 година, нов министер за внатрешни работи ќе биде именуван по предлог на СДСМ и во консултација со ВМРО-ДПМНЕ и ДУИ. Овој министер ќе биде технички поставен.
* На 20 октомври 2015 година, ќе биде назначен нов министер за труд и социјална политика, по предлог на СДСМ.
* На 20 октомври 2015 година, нови, дополнителни замениците-министри ќе бидат назначени за следните министерства:
**Министерството за внатрешни работи, по предлог на ВМРО-ДПМНЕ
**Министерството за труд и социјална политика, по предлог на ВМРО-ДПМНЕ
**Министерството за финансии, на предлог од СДСМ
**Министерството за земјоделство, шумарство и водостопанство, по предлог на СДСМ
**Министерството за информатичко општество и администрација, по предлог на СДСМ
*Актуелната Влада ќе ја поднесе својата официјална оставка до Собранието во догледно време да овозможи, новата влада да биде инаугурирана на 15 јануари 2016 година, 100 дена пред парламентарните избори кои ќе се одржат на 24 април 2016 година.На чело на новата влада ќе биде новиот премиер номиниран од страна на ВМРО-ДПМНЕ. Новата влада ќе има мандат до  предвремените парламентарни избори.
*Горенаведеното правило значи дека актуелната Влада ќе поднесе оставка на време,  и 100 дена пред следните избори ќе биде назначена новата влада, која ќе треба да ги спроведе потребните законски измени што е можно поскоро за следните избори.
*Страните се обврзуваат кон овој Договор во целост и со добра волја. Партиите, исто така, се обврзуваат да се избегнат какви било нови пречки вклучително и во однос на одржувањето на изборите на 24 април 2016 година.

Третата алинеја од член 6 се завршува како што следи: по “итна акција”, и се додава следниов текст:
*До 15 септември 2015 година, ќе има нов, специјален обвинител со целосна автономија да ја води истрагата околу разговорите кои произлегуваат од следењето на комуникациите. Специјалниот обвинител го именуваат долупотпишаните страни.”

## Наводи

Категорија:Историја на Македонија (1991-денес)
Категорија:Македонија во 2015 година
Муса Сисоко

**Муса Сисоко** (роден на 16 август 1989) — француски фудбалер, играч од средниот ред на .

## Наводи

Категорија:Живи луѓе
Категорија:Француски фудбалери
Категорија:Фудбалери на ФК Тулуза
Категорија:Фудбалери на ФК Њукасл Јунајтед
Категорија:Фудбалери на ФК Тотенхем
Категорија:Фудбалери на ФК Вотфорд
Категорија:Фудбалери на ФК Нант
Категорија:Фудбалери на ФК Панатинаикос
Категорија:Фудбалери од Премиер Лига
Категорија:Родени во 1989 година
Кучешки живот (филм од 1918)

**Кучешки живот** (англиски: *A Dog's Life*) - американски филм од 1918 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (*Edna Purviance*). 

## Содржина
мини|Постерот на филмот „Кучешки живот“
Еден скитник (го игра Чаплин) спие покрај една ограда, кога во близината застанува уличен продавач на колбаси. Скитникот успева да украде колбас, но го здолгледува полицаецот, кој потоа безуспешно се обидува да го фати. Подоцна, тој настојува да најде работа, меѓутоа во бирото за вработување го претекнуваат другите невработени луѓе, кои се физички посилни од него. Скитајќи по улиците, скитникот спасува една кучка, која е нападната од глутница кучиња-скитници. Заедно со кучката, тој влегува во кафеана во која пее една девојка (ја глуми Пурвианс), со која се зближува. Тие започнуваат разговор, но набргу келнерот го брка скитникот надвор од кафеаната, бидејќи тој нема пари за да порача пијалак.

Скитникот и кучката се враќаат на своето старо место, крај оградата, и таа откопува од земјата паричник што тука го сокриле двајца разбојници. Охрабрен, скитникот повторно се враќа во кафеаната за да ја види девојката, но таму разбојниците му го земаат паричникот. Сепак, тој итро се прикрадува и ја искористува нивната опијанетост и успева да си го поврати паричникот. Потоа, заедно со пејачката, тој се населува на една фарма, каде двајцата живеат среќен живот, во придружба на кучката, која добива подмладок.

## Надворешни врски
YouTube, Charlie Chaplin - A Dog's Life (1918)

## Наводи

Категорија:Американски филмови
Категорија:Филмови од 1918 година
Категорија:Црно-бели филмови
Категорија:Неми филмови
Категорија:Филмови на Чарли Чаплин
Категорија:Филмови со Чарли Чаплин
Категорија:Филмови со Една Пурвианс
Категорија:Филмски комедии
Пожарникар (филм од 1916)

безрамка|десно
**Пожарникар** (англиски: *The Fireman*) - американски филм од 1916 година, во режија на Чарли Чаплин, кој е автор и на сценариото и ја игра главната улога, заедно со Една Пурвианс (*Edna Purviance*).
 
## Содржина
Кога во пожарникарската станица одекнува сирената, само еден пожарникар не се појавува во стројот, туку безгрижно си лежи во креветот. Всушност, тој е најнеспособниот пожарникар, кој постојано прави проблеми, поради што редовно добива ќотек од шефот на станицата. Еднаш, во станицата доаѓа еден богат, угледен граѓанин (во чија ќерка е вљубен командирот на пожарникарите), кој се договара со командирот намерно да предизвика пожар, со цел да извлече пари од осигурувањето.

Во меѓувреме, една куќа навистина е зафатена од пожар, но нејзиниот сопственик попусто ги повикува пожарникарите, кои безгрижно денгубат во станицата. Тогаш кај нив доаѓа човекот кој самиот си го подметнал пожарот, не знаејќи дека во куќата останала неговата ќерка (ја игра Пурвианс). Дури тогаш, противпожарната чета се зафаќа со работа, а малиот, несмасен пожарникар храбро ја спасува девојката. По успешно изведената операција, тој се онесвестува на улицата, но за награда добива страсен бакнеж од девојката. 

## Надворешни врски
YouTube, Charlie Chaplin: The Fireman (1918)

## Наводи

Категорија:Американски филмови
Категорија:Филмови од 1916 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Една Пурвианс
Категорија:Филмови со Џон Ранд
Категорија:Филмски комедии
Ѓеравица

**Ѓеравица** () — втор највисок врв на планинскиот венец Проклетие кој припаѓа на синџирот Динариди, после Езерски Врв (Маја Језерца). Тој е највисок врв во Косово со 2,656 метри надморска висина. Ѓеравица се наоѓа во западниот дел на Косово, во општината Дечани. До 20 век, Ѓеравица се нарекување *Калуѓерица*.

## Национална важност
Ѓеравица е највисок врв во Косово. Од 1992-2006 година беше највисок врв во Федерална Република Југославија, а потоа и во Србија и Црна Гора. До пред прогласувањето на независноста на Косово, Ѓеравица беше неспорно највисок врв во Србија.

## Особини
Ѓеравица е малку поразличен од останатите врвови на Проклетие, поради не толку карпестиот релјеф. Многу мали и големи леднички езера можат да се најдат близу врвот. Најголемо од нив е Ѓеравичко Езеро што е сместено веднаш под самиот врв и е извор на реката Ереник.

Ѓеравица и Проклетие се најпознати по костените, бидејќи тука растат во преголем број. Исто така, има и диви јагоди кои растат на овие предели во лето.

## Географија
### Најблиски населби

*Дечани
*Јуник
*Пеќ
*Белаје
*Крши и Ќенит
*Крши и Зи
*Велико Језеро
*Црвено Језеро

### Најблиски врвови

* Кумулоре
* Тропојске Плочице
* Гури и Ѓате
* Маја е Рамаруќит
* Љоги и Прелш

### Карпи

* Бига Тамас
* Крши и Ќенит
* Кумулоре
* Крши и Зи
* Гури и Маљ
* Гурт е Љове
* Брехов
* Минарја

## Галерија

File:GjeravicaLakeKosovoFatos_Katallozi.JPG|Ѓеравичко Езеро
File:Gjeravica - 2656 m alt.JPG|Снежна Ѓеравица
File:Gjeravica_Mountain_Kosovo2656M_from_Fatos_Katallozi.JPG|Ледничко езеро на Ѓеравица
File:Gjeravica_Kosovo3.jpg|Поглед од Ѓеравица
File:Gjeravica_Kosovo.jpg|Ѓеравица е познато место за искачување
File:Gjeravica_Kosovo4.jpg|Друг поглед од Ѓеравица
File:Ereniku.jpg|Реката Ереник кај изворите
File:Gjeravica Kosovo1.jpg|Слики од езерата


## Наводи

## Надворешни врски
*Врв Ѓеравица
*Ѓеравица на Peakware 
*Слики од Проклетие 

Категорија:Планини во Косово
Категорија:Проклетие
Категорија:Географија на Косово
Категорија:Највисоки точки на земјите